Elisabeth II ni malkia wa Uingereza (au Ufalme wa Muungano) tangu mwaka 1952. Katika historia yote ya dunia hakuna mtawala aliyedumu madarakani muda mrefu kuliko yeye. Alizaliwa kwa jina la Elizabeth Alexandra Mary Windsor mjini London tarehe 21 Aprili 1926 kama mtoto wa kwanza wa mfalme George VI wa Uingereza na Elizabeth Bowes-Lyon. Kama mkuu wa Jumuiya ya Madola yeye ni pia mkuu wa dola wa nchi zifuatazo ndani ya jumuiya hii: Malkia wa Antigua na Barbuda Malkia wa Australia Malkia wa Bahamas Malkia wa Barbados Malkia wa Belize Malkia wa Kanada Malkia wa Grenada Malkia wa Jamaika Malkia wa New Zealand Malkia wa Papua Guinea Mpya Malkia wa Saint Kitts na Nevis Malkia wa Saint Lucia Malkia wa Saint Vincent na Grenadini Malkia wa Visiwa vya Solomon Malkia wa Tuvalu Malkia wa Ufalme wa Muungano wa Britania na Eire ya Kaskazini Alitangazwa kuwa malkia tarehe 6 Februari 1952 mara moja baada ya kifo cha baba yake George VI. Wakati ule alikuwa akitembelea Kenya iliyokuwa bado koloni la Uingereza akatembelea milima ya Aberdare. Alipokea taji katika ibada rasmi tarehe 2 Juni 1953 kwenye kanisa la Westminster Abbey.